ריקי רוביו

ריקרד "ריקי" רוביו ויוס (בספרדית: Ricard "Ricky" Rubio Vives; נולד ב- 21 באוקטובר 1990) הוא כדורסלן ספרדי, המשחק בעמדת הרכז בברצלונה. ב-15 באוקטובר 2005, קצת לפני יום הולדתו ה-15, הפך רוביו לשחקן הצעיר אי פעם בליגת הכדורסל הספרדית (ACB). ב-24 באוקטובר 2006, בגיל 16, הפך רוביו לשחקן היורוליג הצעיר אי פעם, כששיחק במשחק של קבוצתו באדלונה נגד פנאתינייקוס. בעונת 2007/2008 רוביו זכה עם חובנטוד בדאלונה בדאבל: גביע היול"ב והגביע הספרדי. בשנת 2009 הגיש רוביו את מועמדותו לדראפט ה-NBA. על אף גילו הצעיר, נבחר במקום החמישי על ידי קבוצת מינסוטה טימברוולבס, ובכך הפך לשחקן הראשון יליד שנות ה-90 שנבחר בדראפט. למרות זאת, החליט רוביו להישאר באירופה ועבר לקבוצת כדורסל ספרדית אחרת, ברצלונה. ביוני 2011 חתם על חוזה לשחק בקבוצת מינסוטה טימברוולבס. באוקטובר 2014 חתם על הארכת חוזה במינסוטה ל-4 עונות נוספות עבור כ-56 מיליון דולר.. ב-13 במרץ 2017 מסר שיא קריירה של 19 אסיסטים במשחק מול וושינגטון ויזארדס. ב-30 ביוני 2017, לאחר 6 עונות במינסוטה, הועבר רוביו בטרייד ליוטה ג'אז תמורת בחירת דראפט עתידית בסיבוב ראשון. בעונת 2017/2018 השתתף לראשונה בפלייאוף ה-NBA, ואף העפיל עם יוטה לסיבוב השני לאחר שגברה על אוקלהומה סיטי ת'אנדר (4–2). לקראת עונת 2019/2020 חתם רוביו על חוזה בפיניקס סאנס. ב-16 בנובמבר 2020 הועבר בטרייד לאוקלהומה סיטי ת'אנדר, וארבעה ימים לאחר מכן נשלח בטרייד נוסף למינסוטה טימברוולבס, בה החל את קריירת ה-NBA שלו. ביולי 2021 הועבר בטרייד לקליבלנד קאבלירס, בתמורה לטוריאן פרינס ובחירת דראפט עתידית. בינואר 2024 הודיע על פרישה מה-NBA. בפברואר 2024 לאחר 13 שנה חזר לברצלונה וחתם עד לסוף העונה. באוגוסט 2006 הוביל רוביו את נבחרת ספרד עד גיל 16 לזכייה באליפות אירופה. במהלך הטורניר השיג רוביו פעמיים טריפל-דאבל וקוואדריפל-דבאל אחד. בניצחון 106–110 בגמר על רוסיה אחרי שתי הארכות, קלע רוביו 51 נקודות (כולל שלשה מחצי מגרש בשניית הסיום, שהובילה להארכה הראשונה), הוריד 24 ריבאונדים, מסר 12 אסיסטים וחטף שבעה כדורים. רוביו נבחר לשחקן המצטיין של הטורניר אחרי שהוביל אותו באסיסטים, בנקודות, בריבאונדים ובחטיפות. באולימפיאדת בייג'ינג, בטרם הגיע לגיל 18, שיחק רוביו בנבחרת ספרד הבוגרת והיה שותף לזכייתה במדליית הכסף. כעבור שנה, באליפות אירופה 2009, היה שותף לזכייה הראשונה בתולדותיה של ספרד בטורניר זה. בספטמבר 2019 זכה יחד עם נבחרת ספרד באליפות העולם, ואף נבחר לשחקן המצטיין של הטורניר. אתר האינטרנט הרשמי של ריקי רוביו (באנגלית) ריקי רוביו, ברשת החברתית פייסבוק ריקי רוביו, ברשת החברתית אקס (טוויטר) ריקי רוביו, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) אריה ליבנת, מלך הסלים, מלך הריבאונדים, מלך האסיסטים, מלך החטיפות. בקיצור, מלך, באתר הארץ, 22 באוגוסט 2006 רועי ויינברג, ‏אין קץ לילדות: הצד האחר של ריקי רוביו, באתר ערוץ הספורט, 15 בפברואר 2022 Jordan Ritter Conn, The Real Ricky Rubio Is Finally Ready to Stand Up, The Ringer, Nov 20, 2017 רוביו מסכם על הארכת חוזה במינסוטה, באתר ESPN,‏ 1 בנובמבר 2014 סטטיסטיקות המשחק בין מינסוטה לוושינגטון, באתר basketball-reference.com יוטה מצרפת את רוביו, באתר הקבוצה, 30 ביוני 2017 רוביו חותם על חוזה בפיניקס, באתר הקבוצה, 8 ביולי 2019 פול נשלח בטרייד לפיניקס, באתר ה-NBA,‏ 16 בנובמבר 2020 מינסוטה מצרפת את רוביו, מקדניאלס ובולמארו, באתר הקבוצה, 20 בנובמבר 2020